સરકારશ્રીના જુદા જુદા વિભાગોમાં તેમજ વિવિધ ખાતાની કચેરીઓમાં આવેલ જુદી જુદી વર્ગ-૩ની બિનસચિવાલયી સેવાની તાંત્રીક/બિનતાંત્રીક જગ્‍યાઓ (બિન રાજયપત્રિત) ઉપર ગૌણ સેવા પસંદગી મંડળ ઘ્‍વારા પસંદગી કરાયેલા ઉમેદવારોની નિમણુંક કરવામાં આવે છે. આ અંગે સરકારશ્રી ઘ્‍વારા મંડળને માંગણીપત્રક મોકલવામાં આવે ત્‍યારે મંડળ ઘ્‍વારા માંગણીપત્રકમાં સુચવ્‍યા પ્રમાણેની વર્ગ-૩ ની જગ્‍યાઓ ભરવા રાજયના અગ્રગણ્‍ય અખબારોમાં જાહેરાત પ્રસિઘ્‍ધ કરવામાં આવે છે અને તે સ્‍પર્ધાત્‍મક પરીક્ષા ઘ્‍વારા ઉમેદવારોની પસંદગી કરવા માટે અરજીઓ મંગાવવામાં આવે છે.